เก็บ 2 หุ้นตัวท็อป! รับตัวเลขนักท่องเที่ยวต่างชาติเดือน ธ.ค.61 สูงสุดเป็นประวัติการณ์
เก็บ 2 หุ้นตัวท็อป! รับตัวเลขนักท่องเที่ยวต่างชาติเดือน ธ.ค.61 สูงสุดเป็นประวัติการณ์
29 ม.ค. 2562

บล.กรุงศรี ระบุในบทวิเคราะห์วันนี้(29ม.ค.) ว่า  กลุ่มท่องเที่ยว นักท่องเที่ยวต่างชาติเดือน ธ.ค.18 เพิ่มขึ้นทำสถิติสูงสุดเป็นประวัติการณ์ ขณะที่นักท่องเที่ยวจีนเพิ่มขึ้น เทียบช่วงเดียวกันของปีก่อน เป็นครั้งแรกในรอบ 6 เดือน  : เป็นผลบวกจากมาตรการกระตุ้นการท่องเที่ยวของภาครัฐอาทิ มาตรการฟรีวีซ่า (VOA) ที่เริ่มมีผลบังคับใช้ตั้งแต่ วันที่ 15 พ.ย.-30 เม.ย.19
โดยไทยมีจำนวนนักท่องเที่ยวชาวต่างชาติในเดือน ธ.ค. 18 ที่ 3.85 ล้านคน เพิ่มขึ้น 8.8%เทียบช่วงเดียวกันของปีก่อน เพิ่มขึ้นต่อเนื่องเป็นเดือนที่ 2 และเป็นสถิติรายเดือนสูงสุดเป็นประวัติการณ์
ขณะที่นักท่องเที่ยวจีนกลับมาเพิ่มขึ้น เทียบช่วงเดียวกันของปีก่อน เป็นครั้งแรกในรอบ 6 เดือน ที่ 8.39 แสนคน เพิ่มขึ้น 2.8%เทียบช่วงเดียวกันของปีก่อน นักท่องเที่ยวที่เพิ่มขึ้นโดยเฉพาะกลุ่มนักท่องเที่ยวจีนเป็นบวกต่อ sentiment การลงทุนในกลุ่มท่องเที่ยว (AOT, ERW CENTEL, MINT และ SPA) และกลุ่มธุรกิจที่เกี่ยวข้องอาทิ (BEAUTY, DDD, และ TKN  ) โดยเลือก AOT และ ERW เป็น Top pick ของกลุ่ม